《寇警初平余领试事入虔次南康道中偶感先是有佥谋附逆者故末句并及之》
明代·梁亭表

湖海频年已厌兵，顷时幕府帐初清。风销楚岸猿啼梦，云度秦初鹤唳声。

会向祖刘增感慨，敢凭卫霍借勋名。怪来底事今何似，抚剑悲歌恨未平。

作者简介：梁亭表（一五七八 — 一六四四），字无畸，号昔莪。顺德人。明神宗万历三十四年（一六〇六）举人。初授大埔教谕，寻擢国子监助教，迁吏部司务，历兵部武库司员外郎，出知南安府。治行第一，擢南京兵备，兼抚蛮副使。诏传而卒，年六十七。有《昔莪集》等。清康熙《顺德县志》卷八、道光《广东通志》卷二八三有传。